সুষ্ঠু ও সুন্দর সমাজ গঠনে সহায়তা করে
বহুল প্রচারিত জাতীয় দৈনিক ‘যুগান্তর’ পত্রিকার ২৪ বছরে পদার্পণ উপলক্ষ্যে পত্রিকাটির সঙ্গে সংশ্লিষ্ট সবার প্রতি জানাই শুভেচ্ছা ও অভিনন্দন।







দেশ ও জাতি গঠনে সংবাদপত্রের ভূমিকা অনস্বীকার্য। বস্তুনিষ্ঠ সাংবাদিকতা, সুষ্ঠু ও সুন্দর সমাজ গঠনে সহায়তা করে। দেশের উন্নয়ন ও অগ্রগতিতেও সংবাদপত্রের দায়িত্বশীল ভূমিকা রয়েছে।




জাতির পিতা বঙ্গবন্ধু শেখ মুজিবুর রহমানের স্বপ্নের ‘সোনার বাংলা’ গড়তে বঙ্গবন্ধুকন্যা প্রধানমন্ত্রী শেখ হাসিনার নেতৃত্বাধীন সরকার দেশের ইতিহাসে অভূতপূর্ব উন্নয়ন সাধন করতে সক্ষম হয়েছে। বাংলাদেশ ইতোমধ্যে স্বল্পোন্নত দেশ থেকে উন্নয়নশীল দেশে পরিণত হয়েছে। বাংলাদেশ এখন পৃথিবীর ৩৫তম বৃহৎ অর্থনীতির দেশ। উন্নয়নের এই ধারা অব্যাহত থাকলে ২০৪১ সালের মধ্যে বাংলাদেশ বিশ্বের উন্নত ও সমৃদ্ধিশালী রাষ্ট্রে পরিণত হবে। বাংলাদেশের উন্নয়ন অগ্রগতির এই পথপরিক্রমায় যুগান্তর সহযোগীর ভূমিকা রাখবে বলে আশা করি।
মুক্তিযুদ্ধের সপক্ষে সোচ্চার ‘যুগান্তর’ দেশের গণতন্ত্রের বিকাশ তথা উন্নয়ন ও অগ্রগতিতে গণমাধ্যম হিসাবে প্রশংসনীয় ভূমিকা রেখে চলেছে। বস্তুনিষ্ঠ সাংবাদিকতা চর্চায় যুগান্তরের উত্তরোত্তর উৎকর্ষ ও সার্বিক সাফল্য কমনা করছি।
ড. এ কে আব্দুল মোমেন
মন্ত্রী, পররাষ্ট্র মন্ত্রণালয়

বহুল প্রচারিত জাতীয় দৈনিক ‘যুগান্তর’ পত্রিকার ২৪ বছরে পদার্পণ উপলক্ষ্যে পত্রিকাটির সঙ্গে সংশ্লিষ্ট সবার প্রতি জানাই শুভেচ্ছা ও অভিনন্দন।